stanford-oval/wikipedia huggingface dataset:
Eternal Atake
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 3 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 8 |
|  אירלנד | מצעד האלבומים האירי | 2 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 26 |
|  דנמרק | היטליסטן | 4 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 3 |
|  ולוניה | אולטראטופ 40 | 33 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 2 |
|  פינלנד | המצעדים הפיניים הרשמיים | 4 |
|  פלנדריה | אולטראטופ 50 | 3 |
|  צ'כיה | ČNS IFPI | 3 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 5 |
|  שווייץ | המצעד השווייצרי | 7 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 6 |
|  ניו זילנד | המצעד הניו זילנדי הרשמי | 37 |
|  קנדה | מצעד האלבומים הקנדי | 14 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 198 |
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
הערות שוליים

↑  Pierre, Alphonse (10 במרץ 2020). "Lil Uzi Vert: Eternal Atake Album Review". פיצ'פורק. ארכיון מ-11 במרץ 2020. נבדק ב-10 במרץ 2020. {{cite web}}:  (עזרה)
↑  Miller, Kai (31 ביולי 2018). "Lil Uzi Vert's 'Eternal Atake' Art References Heaven's Gate Cult". XXL. ארכיון מ-25 באוקטובר 2018. נבדק ב-17 באוקטובר 2018. {{cite web}}:  (עזרה)
↑  Kelley, Caitlin (13 בדצמבר 2019). "Lil Uzi Vert Samples Tyler, The Creator & Nardwuar On His New Single "Futsal Shuffle 2020"". Genius. ארכיון מ-14 במאי 2020. נבדק ב-13 במרץ 2020. {{cite web}}:  (עזרה)
↑  Lamarre, Carl (3 במרץ 2020). "Lil Uzi Vert Pays Homage to Backstreet Boys on 'That Way'". Billboard. ארכיון מ-5 במרץ 2020. נבדק ב-13 במרץ 2020. {{cite web}}:  (עזרה)
↑  Caulfield, Keith (15 במרץ 2020). "Lil Uzi Vert's 'Eternal Atake' Debuts at No. 1 on Billboard 200 Chart With Biggest Streaming Week Since 2018". Billboard. ארכיון מ-15 במרץ 2020. נבדק ב-16 במרץ 2020. {{cite web}}:  (עזרה)
↑  Warner, Denise (22 בנובמבר 2020). "Here Are All the Winners From the 2020 AMAs". Billboard. נבדק ב-26 בנובמבר 2020. {{cite web}}:  (עזרה)
↑  Billboard 200 Albums, Billboard, ‏2023 (באנגלית אמריקאית)
| --- | --- |
בקרת זהויות :  MusicBrainz release group: 4e60f08e-4b53-4139-a8c8-5bd81fad0d62
Go Away

Go Away (בעברית: תלך מכאן) הוא שיר של הזמרת הקובנית אמריקאית גלוריה אסטפן אשר יצא באפריל 1993 כחלק מהפסקול של הסרט "תוצרת אמריקה" וגם כחלק מאלבום האוסף שלה Greatest Hits. מבחינה מוזיקלית השיר הוא בסגנון של הרבה שירים שהקליטה בימים בהם הייתה חלק מההרכב מיאמי סאונד משין.
השיר הגיע למקום ה-38 במצעד האירופאי הכללי, אם כי בארצות הברית השיר נכשל מלהיכנס למצעד בילבורד הוט 100. בנוסף השיר גם דורג במצעדים של קולומביה ויפן.
בנובמבר 2020 השיר נוגן במסגרת ספיישל הטלוויזיה "The View" ובוא נראה דונלד טראמפ עוזב את הבית הלבן לצלילי שיר זה.
וידאו קליפ

הקליפ לשיר בוים על ידי במאי הקולנוע והטלוויזיה והמפיק קווין ליין. באוקטובר 2013 הקליפ גם הועלה לחשבון היוטיוב הרשמי של הזמרת שם גרף ונכון לאוגוסט 2023 הוא גרף 510 אלף צפיות.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  אירופה | אירופה הוט 100 | 38 |  |
|  אירלנד | מצעד הסינגלים האירי | 22 |  |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 3 |  |
|  ארצות הברית | מצעד שירי הדאנס קלאב | 15 |  |
|  הממלכה המאוחדת | מצעד הסינגלים הבריטי | 13 |  |
|  יפן | יפן הוט 100 | 26 |  |
|  פולין | ZPAV | 41 |  |
תחנת כוח פוטו-וולטאית

חווה סולארית בסוזו
תחנת כוח פוֹטוֹ־ווֹלְטָאִית, הידועה גם בשם חווה סולארית, היא מערכת תאים פוטו-וולטאיים בקנה מידה גדול, המאפשרת המרה של אנרגיית קרני השמש לאנרגיה חשמלית, המתווספת לרשת החשמל. יחידות הבסיס של החווה הסולארית הם הפאנלים הסולאריים המוכרים מגגות בתים. החווה נבדלת בקנה המידה שלה כעסק אשר מטרתו לספק חשמל למספר גדול של משקי בית או מפעלים. את ההולכה של האנרגיה החשמלית מספקת רשת החשמל הארצית.
החווה הסולארית שייכת לסוג תחנות הכוח המשתמשות באנרגיות מתחדשות. זאת בניגוד לתחנות הכוח המסורתיות המשתמשות באנרגיית חום הנפלטת משריפת חומרים שונים (נפט, פחם ועוד) כדי להפיק חשמל.
היסטוריה

בשנת 1982 נבנתה החווה הסולארית הראשונה בלוגו שבקליפורניה, על ידי חברת "ארקו סולאר" (Arco Solar). חווה זו סיפקה 1MWp (מגה ואט אחד בתפוקת שיא). שנתיים אחריה, ב-1984, הקימה חברת Topaz את החווה הסולארית ב-Carizzo plains שבקליפורניה, שסיפקה 5.2MWp. חוות אלה היו החלוצות אך הוצאו מכלל שימוש עקב חוסר יעילות – התחנות לא סיפקו את האנרגיה שהתחייבו לספק, ולא תוכננו להיות עמידות לאורך זמן, כך שהתפוקה שלהן הלכה וירדה.
ההתעוררות הבאה להקמת חוות סולאריות הגיעה רק בשנת 2004, כאשר בגרמניה הוקמו שורה של חוות סולאריות במהלך שנקרא "Feed-in traiff" - מהלך כלכלי של מתן הטבות שונות, והבטחת ערך ליצרני חשמל, באמצעות אנרגיות מתחדשות. מאז, הוקמו בגרמניה יותר מ-50 חוות סולאריות שמספקות יותר מ-10MWp. חוות כאלו הוקמו גם ב-2008 בספרד, ובעקבותיהן הפכה המדינה למובילה בייצור חשמל על ידי אנרגיות מתחדשות עם מעל 60 חוות סולאריות שמספקות יותר מ-10MWp. מאוחר יותר הוקמו חוות סולאריות נוספות בארצות הברית, סין, הודו, צרפת, קנדה, איטליה ואחרים. החוות הגדולות ביותר מספקות מאות MWp, ומתוכננים פרויקטים בהיקף של אלפי מגה-וואטים.
היסטוריה > בישראל

החווה הסולארית הראשונה בישראל נבנתה ליד קיבוץ קטורה בנגב בשנת 2011, על ידי חברת ערבה פאוור קומפני, ונקראת "קטורה סאן". השדה מורכב מכ-18,500 פאנלים פוטו-וולטאיים על פני 80 דונם. תפוקת החווה היא 4.95MWp. ההספק הממוצע השנתי הוא כ-1MWp.
הפרויקט הגדול ביותר בישראל בתחום האנרגיה הסולארית הוא מתחם אשלים שבנגב, שכולל 4 תחנות כוח בהספק כולל של 250MWp. שלוש מהתחנות נבנו כבר, ומתוכן אחת היא חווה סולארית (פועלת בשיטה פוטו-וולטאית) - תחנת "אשלים סאן פי וי" שנחנכה בינואר 2018. התחנה הרביעית שצפויה להיבנות תפעל גם היא בטכנולוגיה זו. עוד צפויות להיבנות חוות נוספות בקיבוץ שדה בוקר בנגב.
מלבד זאת קיימות חברות ישראליות לייצור חשמל באנרגיות מתחדשות, הפועלות בחו"ל. אחת מחברות אלה - חברת "לוז", אחראית להקמת כמה תחנות תרמו-סולאריות בקליפורניה שבארצות הברית. תחנות אלו נבנו בין 1984 ל-1991, בהספק כולל של כ-350MWp.
יחידות מידה לתפוקת חשמל

בשיטה הסולארית, תפוקת החשמל נמדדת ב"יחידות" מעט שונות: MWp - מגה-וואט בשיא (Megah-Watt peak). יחידת המידה מתארת את ההספק החשמלי (הנמדד ביחידות של וואט, קילו-וואט, מגה-וואט וכן הלאה) המיוצר על ידי החווה הסולארית בתנאים אופטימליים - אוויר נקי, ללא עננים, הארה מקסימלית של השמש, קליטה מקסימלית של הקולט וכולי. ההספק הממוצע בפועל נמוך יותר מההספק הנמדד בMWp, ושקול לפחות או יותר שליש מערך השיא.
יתרונות וחסרונות השיטה הסולארית אל מול השיטות המסורתיות להפקת חשמל

השיטה הסולארית נמדדת אל מול השיטות המוכרות – שכוללות שריפת חומרים מתכלים ושימוש באנרגיית החום המתקבלת כדי לחמם מים וליצור קיטור, אשר מניע טורבינות המכילות סליל נחושת ומגנט רב עוצמה, וכך יוצרות זרימה חשמלית.
יתרונות וחסרונות השיטה הסולארית אל מול השיטות המסורתיות להפקת חשמל > יתרונות השיטה הסולארית

תחנות הכוח מנצלות משאב זמין שאינו מתכלה – אור השמש. בשונה מנפט, פחם או דלקים אחרים – אור השמש תמיד זמין בשעות היום ומהווה מקור אנרגיה יציב, שאין לחשוש שייגמר.
אור השמש אינו עולה כסף, כך שעלויות התפעול של תחנת הכוח מצטמצמות אך ורק לעלויות תחזוקה, בניגוד לתחנות הכוח המסורתיות בהן יש עלות קבועה של קניית ושינוע הדלקים.
תחנות סולאריות אינן מזהמות את הסביבה, בניגוד לתחנות המסורתיות שפולטות גזים רעילים אל האוויר כתוצאה משריפת הדלקים, ובדרך כלל מזהמות מקורות מים כדי לקרר את מערכת הקיטור בין מחזורי שימוש.
התבססות על אנרגיה סולארית מפחיתה את התלות הכלכלית במדינות אחרות, שמהן רוכשים גז, נפט או דלקים אחרים.
יתרונות וחסרונות השיטה הסולארית אל מול השיטות המסורתיות להפקת חשמל > חסרונות

כדי להפיק כמות מספקת של אנרגיה חשמלית נדרש שטח מאוד גדול של פאנלים סולאריים פרוסים, מאחר שכל הפאנלים צריכים להיות חשופים לשמש. כדי להגיע לכמות האנרגיה שמספקת תחנת כוח מסורתית – יידרש שטח גדול פי כמה וכמה משטחה של התחנה הרגילה.
אור השמש אמנם זמין, אך לעיתים הוא מוסתר חלקית או לגמרי בעקבות תנאי מזג אוויר, מה שהופך את מקור האנרגיה של התחנה ליציב פחות.
במשך שעות הלילה אין לתחנה שום יכולת להפיק אנרגיה חשמלית, מה שמקטין מאוד את תפוקת האנרגיה הכוללת שלה.
באופן כללי תחנות סולאריות מפיקות משמעותית פחות אנרגיה חשמלית מתחנות כוח מסורתיות. תחנת הכוח "אשלים sun-pv", תחנה פוטו-וולטאית שנחנכה בינואר 2018 באשלים מפיקה כ-30 מגה-וואט בשנה. לעומת זאת, תחנת הכוח הפחמית "אורות רבין" שבחדרה מפיקה כ-2590 מגה-וואט בשנה, בערך פי 85.
עלות ההקמה של תחנות סולאריות תלויה בהרבה גורמים, בראשם מיקום גאוגרפי.
סוגים שונים של תחנות כוח סולאריות

תחנת הכוח המכונה "חווה סולארית", פועלת על לוחות פוטו-וולטאיים, כלומר שימוש באפקט הפוטו-אלקטרי בו חומרים מוליכים למחצה מאפשרים את זרימת האלקטרונים כתגובה לאנרגיית הפוטונים. זהו הסוג הנפוץ של הפקת חשמל מאנרגיה סולארית, המוכר כאמור גם מחפצים יומיומיים – כגון שעון יד עם פאנל סולארי.
נוסף לכך ישנו עוד סוג נפוץ יחסית של תחנת כוח סולארית, המכונה תחנת כוח תרמו-סולארית. תחנות אלו מנצלות את אנרגיית החום המובל על ידי קרני השמש, ולא את האפקט הפוטו-אלקטרי. בתחנות אלו ממקדים את אור השמש על ידי מראות מסוגים שונים, כדי ליצור מוקד חום שיומר באמצעים מכניים לאנרגיה חשמלית.
ניתן לראות מס' הבדלים מהותיים בין סוגי התחנות:
החווה הסולארית מנצלת את ההארה של השמש, והחום הוא תוצר לוואי. בתחנה התרמו-סולארית חום השמש הוא העיקר, וההארה מיותרת.
החווה הסולארית מפיקה את החשמל בטכנולוגיה שונה משאר תחנות הכוח: יצירת זרם חשמלי מהארה על ידי שימוש באפקט הפוטו-אלקטרי. לעומת זאת התחנה התרמו-סולארית מפיקה אנרגיה בדיוק באותה צורה כמו תחנות הכוח המסורתיות, המשתמשות באנרגיית חום כדי להפוך מים לקיטור, ולהזרים אותו כך שיסובב טורבינות מפיקות חשמל. החידוש שבהן הוא הדרך ליצירת מוקד החום – באמצעות השמש במקום שריפת חומרים מתכלים.
החווה הסולארית בנויה רובה ככולה מפאנלים סולאריים, לעומת התחנה התרמו-סולארית שבנויה בדר"כ ממראות, ולפעמים מצינורות המכילים שמנים ומלחים כמוליכי חום.
החווה הסולארית יוצרת את הזרם החשמלי בצורה ישירה – הפקת החשמל מתבצעת בלוחות עצמם, כתגובה ישירה להארת השמש. התחנה התרמו-סולארית לעומתה מפיקה את החשמל ב-2 שלבים: ראשית, יצירת מוקד של אנרגיית חום על ידי חום השמש. שנית, המרת אנרגיית החום לאנרגיה חשמלית.
יתרונות השיטה הפוטו-וולטאית
עלות הקמה נמוכה יותר, ועלויות תפעול ותחזוק נמוכות יותר.
אין צורך בכוונון של הלוחות הסולאריים, בניגוד למראות בחלק מהתחנות התרמו-סולאריות שצריכות לעקוב אחרי מסלול השמש כדי ליצור חימום יעיל במוקד החום.
מאחר שאור השמש מומר ישירות לאנרגיה חשמלית, יש פחות מקום להפסדי אנרגיה בתהליך הייצור.
יתרונות השיטה התרמו-סולארית
יכולת לאגור אנרגיה על ידי חומרים מקבלי חום, וכך לספק אנרגיה גם בחלק משעות החשיכה.
במרבית המקרים – נצילות אנרגיה גבוהה יותר מתחנות פוטו-וולטאיות. כלומר – יותר אחוזים מאור השמש הופכים לאנרגיה חשמלית בשיטה זו.
תחנה תרמו-סולארית יכולה בשעת הצורך להיות מופעלת גם ללא אור שמש – על ידי שריפת דלקים, הודות לדמיון מנגנון ההפעלה שלה לתחנות הכוח המסורתיות.
אגירת אנרגיה

כאמור, אחד החסרונות הבולטים של ייצור חשמל בשיטה הסולארית הוא חוסר תפקוד בשעות הלילה. זהו חסרון עוד יותר משמעותי עבור תחנת כוח, כיוון ששעות הלילה הן השעות בהן צריכת החשמל בשיאה – תאורה ברחובות ובבתים, חימום מים וכו'. הפתרון הסולארי לבעיה זו הוא – ייצור כמות גבוהה של אנרגיה ביום, ואגירתה לצורך שימוש עתידי בלילה. אמנם, הפתרון הפשוט של אגירת האנרגיה במצברים - אינו ישים לכמויות אנרגיה גבוהות במיוחד, לכן אי אפשר להשתמש בו בתחנות כוח, אלא דרושים פתרונות לאגירת אנרגיה רבה מאוד, למשך מספר שעות.
קיימות מספר שיטות:
דרך אחת לאגור אנרגיה היא בנוזל עם קיבול חום גבוה (משמר חום) – בדרך כלל שמן סינתטי מסוג מסוים: להזרים את הנוזל החם (בשעות הצהריים) סביב חומר שגם הוא בעל קיבול חום גבוה (למשל: גרפיט או בטון). עם פחיתת הקרינה, הנוזל יחל להתקרר, והגוף שקיבל את החום יפלוט אותו לאיטו ויאט את ירידת הטמפרטורה של נוזל שינוע החום. כך הנוזל יישאר חם גם לאחר כמה שעות אל תוך הלילה.
דרך אחרת שמשתמשת בעקרון נוזל משמר חום היא, להזרים את הנוזל בקרבת חומר העובר התכה בעקבות החום. למשל - תערובת של מלחים. נוזל שינוע החום החם (בשעות הצהריים) מוזרם סביב מכלי מלח גדולים. התכת המלחים צורכת חום המגיע מהנוזל החם. בערב, כשהנוזל מתקרר, המלחים מתמצקים, פולטים את החום הכמוס, ומאטים את התקררות הנוזל.
בנוסף קיימות דרכים לאגירת אנרגיה באמצעות שאיבת מים. משתמשים באנרגיה המיוצרת מתחנת הכוח כדי לשאוב מים ממאגר תחתון למאגר עליון. בשעות הלילה, ניתן להשתמש באנרגיה הפוטנציאלית של המים כדי להניע טורבינה ולייצר חשמל בשיטה המסורתית (בעצם – ליצור מפל מים שייצר חשמל בטכנולוגיה הידרו-אלקטרית). שיטה זו אמנם מסורבלת אך יתרונה הוא באגירת האנרגיה למשך זמן בלתי-מוגבל.
תהליך ייצור החשמל בשיטה פוטו-וולטאית

הטכנולוגיה עליה מבוסס ייצור החשמל בחווה הסולארית, היא טכנולוגיה של פאנלים סולאריים, המבוססים על האפקט הפוטו-אלקטרי. אלו פאנלים דומים מאוד ל"קולטי השמש" הניצבים על גגות רבים בישראל, שאחראיים לחימום דוד מים. הפאנל הסולארי בנוי מחומרים מוליכים למחצה, בדרך כלל סיליקון שעבר עיבוד מסוים. מחומרים אלה ניתן לייצר מבנה אלקטרוני שנקרא צומת PN, שמתאפיין ביכולתו ליצור זרם חשמלי על ידי תכונות כימיות של החומר. כאשר מעוררים את החומר, על ידי הפעלת מתח חשמלי על הצומת, או חימום, או הארה - האנרגיה מפרידה בין יונים בחומר לבין אלקטרונים חופשיים שנעים במוליך למחצה ויוצרים זרם חשמלי. במילים יותר פשוטות - האור נקלט בפאנל הסולארי, מקנה אנרגיה לאלקטרונים בחומר המוליך למחצה, והאנרגיה הזו מייצרת זרם חשמלי.
נצילות האנרגיה בשיטה זו אינה מיטבית - כ-15% מאנרגיית ההארה שנקלטת בפאנל הסולארי מומרת לזרם חשמלי הלכה למעשה. אך עדיין - מאחר שאנרגיית אור השמש גבוהה מאוד, גם נצילות כזו מספקת הרבה חשמל.
אחת מהדרכים לייעל את הספק התחנה, מלבד הצבת כמות גדולה יותר של פאנלים סולאריים, היא יצירת מנגנון שמכוון את הפאנלים לאורך היום כך שתמיד יהיו בזווית מיטבית לקליטה מקסימלית של הארת השמש. החסרון במנגנון כזה הוא תוספת משמעותית לעלות ההקמה והתפעול השוטף של החווה הסולארית. חלק ממקימי החוות מעדיפים למקם את החווה באזור חשוף לשמש (בישראל המועמד האידיאלי הוא הנגב), כך שבכל זווית תתקבל הארה משמעותית וכמעט מיטבית, וכך נחסכת עלות המעקב השוטף של הפאנלים.
"חוות סולאריות" פרטיות

מעבר לתחנות הכוח בהן עוסק הערך, קיימת בישראל אפשרות לכל צרכן פרטי להפוך ליצרן חשמל קטן, באמצעות פאנלים סולאריים המותקנים על גג הבית, מחסן, או אף בשטח פרטי ללא מבנים. חברת החשמל בישראל מעודדת שימוש באנרגיות מתחדשות על ידי מכרזים ליצרנים פרטיים, ופטור מתשלום עבור רכיב הייצור ליצרנים פרטיים המשתמשים באנרגיות מתחדשות. החשמל המסופק מהיצרן הפרטי משמש קודם כל לאותו משק בית - וכך הוא נהנה מאספקת חשמל חינם בזמן שיש חפיפה בין צריכת החשמל הפרטית לייצור החשמל הפרטי, ובמקרה שמיוצרים עודפים - המערכת מחוברת לרשת הארצית ולמעשה חברת החשמל רוכשת את ההספק החשמלי העודף מהצרכן הפרטי לפי התעריף שנקבע בחוזה ביניהם.
לקריאה נוספת

פורום האנרגיה של מוסד שמואל נאמן, הטכניון, חשמל מאנרגיה סולארית בישראל - סיכום והמלצות דיון פורום האנרגיה מס' 30, ‏24.12.2013
הערות שוליים

↑  Arnett, J.C.; Schaffer, L. A.; Rumberg, J. P.; Tolbert, R. E. L, Design, installation and performance of the ARCO Solar one-megawatt power plant, Proceedings of the Fifth International Conference
↑  "Topaz Solar Farm"
↑  Wenger, H.J., Decline of the Carrisa Plains PV power plant
↑  "Solar parks map - Germany"
↑  "Solar parks map - Spain"
↑  קטורה סאן, ערבה פאוור קומפני
↑  תחנת הכוח התרמו-סולארית באשלים, באתר Negev Energy
↑  אורה קורן, [www.themarker.com/1.5765504 תחנת הכוח הסולארית באשלים תיחנך היום בהשקעה של 280 מיליון שקל], באתר דה-מארקר, ‏ינואר 2018
↑  הקמת תחנות כוח סולאריות בשדה-בוקר
↑  Solar Electric Generating Station I
1 2  מהו פאנל סולארי ואיך הוא עובד?
↑  חברת החשמל - אנרגיות מתחדשות
↑  חברת החשמל - יצרנים רגילים
קטורה סאן - חווה סולארית בישראל
פאנלים בחווה סולארית בספרד
מגדל השמש שבתחנת הכוח התרמו-סולארית באשלים
פאנל סולארי מותאם לגג בית מגורים
BOPE

| --- | --- |

גולגולת ה-BOPE
 "Faca na Caveira" (סכין בגולגולת).
 פרטים
 כינוי:  Caveira; הגולגולות
 מדינה:  ברזיל ברזיל
 שיוך:  המשטרה הצבאית של ברזיל
 סוג:  יחידת עילית
 בסיס האם:  ריו דה ז'ניירו 
 אירועים ותאריכים
 תקופת הפעילות:  19 בינואר 1978 – הווה (46 שנים)
 מלחמות:  המשבר הביטחוני בריו דה ז'ניירו (2010)
 נתוני היחידה
 כוח אדם:  כ-400 לוחמים
 ציוד עיקרי:  נשק קל, אמצעים מיוחדים, נגמ"שים וכלי צמ"ה
 פיקוד
 מפקדים:  פירוט בהמשך הערך
 
ה-BOPE (ר"ת של Batalhão de Operações Policiais Especiais; הגדוד למבצעים משטרתיים מיוחדים) היא יחידת עילית של המשטרה הצבאית של ברזיל שמאומנת בלוחמה בשטח בנוי, מאחר שהיחידה נדרשת לא פעם לפלוש אל שכונות העוני מוכות הפשיעה והסמים בריו דה ז'ניירו. אופי היחידה נחשב בעיני רבים לאכזרי מאוד, דבר המתבטא גם בסמל היחידה: גולגולת לבנה על רקע שחור, שמאחוריה מוצלבים שני אקדחים ובה נעוצה סכין.
היסטוריה

היחידה הוקמה ב-19 בינואר 1978 כ"גרעין היחידה למבצעים מיוחדים (Núcleo da Companha de Operações Especiais, NuCOE). ב-1982 היחידה הועברה לאחריות הגדוד לשליטה במהומות (Batalhão de Polícia de Choque) והייתה חלק מהיחידה למבצעים מיוחדים (Companha de Operações Especiais, COE). ב-1984 היחידה שוב כונתה גרעין היחידה למבצעים מיוחדים והוכפפה למשטרה הצבאית. ב-1988 הוקמה היחידה העצמאית למבצעים מיוחדים (Companhia Independente de Operações Especiais, CIOE), שסמכויותיה הורחבו לכל מדינת ריו דה ז'ניירו וב-1 במרץ 1991 הפכה היחידה לגדוד והחלה לשאת את השם הנוכחי.
מפקדי BOPE

שמם של מפקדי היחידה הוא חסוי בדרך כלל, אולם מעת לעת דולפים לתקשורת הברזילאית שמותיהם של מפקדי היחידה. להלן רשימה לא מלאה של מפקדי עבר:
פינהיירו נטו
פאולו אנריקה אַזֶבדוּ
וילמן רנה גונסאלבס אלונסו
תפקידים

BOPE היא יחידת עילית משטרתית בריו דה ז'ניירו וככזאת, תפקידיה מגוונים. הם כוללים:
אבטחת אירועים מיוחדים.
פירוק מתרסים שמוקמים על ידי סוחרי סמים.
טיפול בפושעים מסוכנים המסכנים חיי אדם, כולל באמצעות ירי על מנת להרוג.
מלחמה בכנופיות וסוחרי סמים, וניקוי שכונות עוני מסמים ופשע.
חילוץ פצועים, אזרחים או שוטרים, מעימותים אלימים ותקריות ירי.
מעצרים מסוכנים.
הצלת וחילוץ בני ערובה.
טיפול באנשים המאיימים להתאבד.
דיכוי מהומות בבתי כלא.
סיוע למשטרה האזרחית.
אספקת סיוע בכוח אש גבוה במצבים מסוימים.
סיורים חמושים.
משימות מיוחדות בתוואי שטח קשה כגון הרים או ביצות.
אכיפת ריבונות המדינה.
לוחמה בפשע.
טיפול במצבי חירום ומצבים מסוכנים.
נשק ואמצעי לחימה

היחידה חמושה במגוון רב של אמצעי לחימה קלים, בהם רובי M1 קרבין, רובי סער M-16 ו-M4 קרבין, כלי נשק של חברת הקלר וקוך: תת-מקלע MP5, רובה צלפים PSG1, רובה מטען הקלר וקוך G3 ועוד. בנוסף לנשק הקל חמושה היחידה גם בכלים כבדים: נגמ"שים, אוטובוסים ממוגנים וכלי צמ"ה (בהם יעה אופני ומחפרון) שנועדו לאפשר ליחידה לפרוץ דרכים ולהוביל כוחות ולוחמים אל עבר הרחובות הצרים של שכונות העוני, בהם מקימים לעיתים ארגוני הפשע מתרסים מאולתרים כדי לחסום מעבר כלי רכב.
BOPE בתרבות > ספר

היחידה נחשפה בספרם של קציני ה-BOPE לשעבר אנדרה בטיסטה ולואיס אדוארדו סוארז, שסיפרו על מבצעי היחידה, על רקע שירותם שלהם ביחידה, תחת הבלטם אופיים המושחת של שוטרי BOPE. בספר חשפו השניים את תוכניתה של ה-BOPE להתנקש בחיי מושל מדינת ריו דה ז'ניירו, ליונל בריסולה.
BOPE בתרבות > סרט

ב-2007, יצא סרט המבוסס על הספר בשם יחידת עילית (Tropa de Elite) המציג את ה-BOPE כיחידת עילית אכזרית המבצעת מבצעי אכיפת חוקי הסמים בשכונות העוני בברזיל וכמי שנחשבת ליחידה לא מושחתת הפועלת במקומות, שהמשטרה עצמה אינה פועלת מאוזלת ידה בעיקר.
באוקטובר 2010 יצא בברזיל סרט ההמשך, יחידת העילית 2. בה מתוארת היחידה ככפופה לשלטונות מושחתים שאינם ששים לפעול ביתר-שאת כדי להילחם בפשיעה.
לא מתוכנן סרט המשך ובמאי הסרטים ז'וזה פדיליה הכריז על כך כמה פעמים. השחקן הראשי בשני הסרטים, וגנר מורה, החרה-החזיק אחריו והצהיר שלא ישתתף בסרט המשך אם יתוכנן.
ראו גם

CORE
הערות שוליים

↑  Wagner Moura fala sobre Tropa de Elite 3 sem Nascimento, באתר adorocinema
↑  'Tropa de Elite 3' não está nos planos atuais de Padilha - 'יחידת עלית 3' לא נכלל בתוכניותיו הקרובות של פדיליה, באתר veja.abril
סמל ה-BOPE של ריו דה ז'ניירו
Eu Te Esperarei

Eu Te Esperarei (באנגלית: I Will Wait For You, ובעברית: אני אחכה לך) הוא סינגל שהוקלט על ידי הצמד הברזילאי סימונה & סימריה, מתוך אלבום האולפן הרביעי שלהן, As Coleguinhas – Vol. 3. השיר יצא לאור ב-14 בספטמבר 2013, כסינגל הראשון והפותח מתוך האלבום, וגם כסינגל היחידי ממנו.
באותה שנה שיצא השיר יצא גם הסינגל הראשון מתוך אלבומן השלישי, "Dupla Traição". שני השירים זכו להצלחה נאה ברחבי ברזיל.
רקע וכתיבה

השיר נכתב על ידי סימונה וסימריה, שכתבו גם את שאר שירי האלבום. הצמד החליט כי השיר יהיה הסינגל היחידי מתוך האלבום.
עם השיר הופיע הצמד בסך הכל שלוש פעמים, ומעבר לכך הוא זכה להופעה שנכללה גם בדי וי די שהוציאו סימונה וסימריה באותה שנה.
ביקורת

באתר Blasting News, כונה השיר כ-"להיט", תוך שסוקר עם האלבום As Coleguinhas – Vol. 3, בו הוא נכלל.
וידאו קליפ

הווידאו קליפ המלא שיצא לשיר הוא מעין הופעה שבה ניתן לראות את הצמד, כשהן שרות את השיר, מנגנות בגיטרה, ויושבות בתוך מבנה בצבע צהוב, שעל קירותיו ניתן לראות ריבועי קרמיקה באותו הצבע גם כן.
הקליפ הועלה לערוצן הפרטי של סימונה וסימריה, ונכון למרץ 2020, מונה הצפיות שלו עומד על כ-7 מיליון צפיות.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  ברזיל | טופ 100 ברזיל | 54 |  |
הערות שוליים

1 2 3  Simone e Simaria (2013-05-07), Eu Te Esperarei - Simone e Simaria [MAKING OF], נבדק ב-2018-01-23
↑  Simone & Simaria Tour Statistics | setlist.fm, www.setlist.fm
↑  Simone e Simaria (2013-12-25), 01 Eu te esperarei - Simone e Simaria DVD Manaus Oficial, נבדק ב-2018-01-23
↑  Como é ser fã de Simone e SImaria, 'as coleguinhas' do Brasil, Blasting News, ‏2017-02-21 (בפורטוגזית) (ארכיון)
↑  Simone e Simaria, YouTube
| סימונה & סימריה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Nã, Nã, Nim Na Não • As Coleguinhas – Vol. 1 • As Coleguinhas – Vol. 2 • As Coleguinhas – Vol. 3 • As Coleguinhas – Vol. 4 |  |
| אלבומי וידאו | Ao Vivo em Manaus • Bar das Coleguinhas • Live • Aperte o Play! (Ao Vivo) |  |
| אלבומים אחרים | Duetos • Debaixo do Meu Telhado: EP 1 • Debaixo do Meu Telhado: EP 2 |  |
| סיבובי הופעות | Turnê das Coleguinhas • Turnê Bar • Turnê Live |  |
| סימונה & סימריה – סינגלים |
| --- | --- | --- |
| As Coleguinhas – Vol. 1 | "Quero Quero" • "Tá Dodói, Onde Dói?" |  |
| As Coleguinhas – Vol. 2 | "Dupla Traição" |  |
| As Coleguinhas – Vol. 3 | "Eu Te Esperarei" |  |
| As Coleguinhas – Vol. 4 | "Ele Bate Nela" |  |
| Bar das Coleguinhas | "Meu Violão e o Nosso Cachorro" • "Quando o Mel é Bom" |  |
| Live | "Amor Mal Resolvido" • "126 Cabides" • "Regime Fechado" |  |
| סינגלים אחרים | "Loka" • "Paga de Solteiro Feliz" • "Ta Tum Tum" • "Novo" • "Um em Um Milhão" |  |
Dire Straits (אלבום)

Dire Straits הוא אלבומה הראשון של להקת הרוק הבריטית, דייר סטרייטס. האלבום, שנושא את שם הלהקה, יצא לאור בשנת 1978, והיווה את תחילת דרכה של הלהקה בהנהגת מארק נופלר.
השיר Sultans of Swing סומן מאז יצירתו כלהיט הגדול ביותר של הלהקה וליווה אותה עד סוף דרכה.
רשימת שירים

כל השירים נכתבו והולחנו על ידי מארק נופלר.
| מס' | שם | משך |
| --- | --- | --- |
| 1. | Down to the Waterline  | 3:55 |
| 2. | Water of Love  | 5:23 |
| 3. | Setting Me Up  | 3:18 |
| 4. | Six Blade Knife  | 4:10 |
| 5. | Southbound Again  | 2:58 |
| 6. | Sultans of Swing  | 5:47 |
| 7. | In the Gallery  | 6:16 |
| 8. | Wild West End  | 4:42 |
| 9. | Lions  | 5:05 |
| משך כולל: | משך כולל: | 41:34 |
294

שנת 294 היא השנה ה-94 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 294 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 294‎
נפטרים ב-294‎
תחנת כוח תרמו-סולארית

הפקת חשמל בשיטה תרמו-סולארית באמצעות ריכוז קרינת השמש לצינור המכיל שמן במרכז המראה הפרבולית
הפקת חשמל בשיטה תרמו-סולארית באמצעות מראות שמרכזות את הקרינה למגדל שמש בתחנת הכוח באשלים
תחנת כוח תרמו-סולארית (או סולארית-תרמית) היא תחנת כוח המתבססת על אנרגיה סולארית לייצור חשמל. התחנה מבוססת על המרת אנרגיית האור שמפיצה השמש לאנרגיית חום, שבאמצעותה מייצרים קיטור. הקיטור מניע טורבינה המסובבת גנרטור שמייצר את החשמל. קיימות שיטות שונות לבצע את המרת קרינת השמש לקיטור.